minam.info

Dzūkija Underground Ride
2025-04-12 09:00 - 17:00 (Europe/Moscow) | Druskininkų parko tilto parkingas, Aušros g. 41, Druskininkai, 66371, Lithuania
Dzūkija Underground Ride keičia pertrauką darantį Akmenė Underground Ride važiavimą. Tomo Misiukonio pradėto Underground renginių formato pristatinėti turbūt jau nereikia. Kaip žinote, šie renginiai nemokami, nevaržybiniai važiavimai, kurių tikslas pasigrožėti skirtingų Lietuvos vietovių kraštovaizdžiais, bei gerai praleisti laiką su dviratininkų bendruomene. Dzūkijos grožį atskleisti padės šio krašto ambasadorius Paulius Sanajevas, kuris Jūsų dėmesiui parengs dviejų ilgių trasas.
APIE VAŽIAVIMĄ
Dzūkija Underground Ride, kaip ir ankstesni šio formato renginiai, nebus oficialus komercinis renginys, todėl važiavimui pilnai ruošimės patys. Važiavimo metu galimas palaikymas iš šeimos narių, draugų ar kartu važiuojančių dviratininkų. Dalyviai į renginį iš anksto nebus registruojami.
TRASOS
Maršrutai bus skirti gravel dviračiams, bet tiks ir MTB ar hibridinis dviratis. Trasos drieksis žvyrkeliais, miškų keliais, trumpose atkarpose asfaltu.
Planuojami du maršrutai: ilgesnis ~150km, trumpesnis ~100km. Maršrutais bus pasidalinta kelios dienos prieš renginį.
MAISTAS IR GĖRIMAI
Maistu ir gėrimais turėsime pasirūpinti patys. Gyvenvietėse bus galimybė užsukti į parduotuves.
RENGINIO PRIEINAMUMAS
Važiavimas atviras visiems norintiems.
RENGINIO FORMATAS
Nevaržybinis renginys (norintys gali lenktyniauti).
PROGRAMA PO MINIMO
Laisva programa. Balandžio mėnesį galimai norėsis užsukti sušilti į kurorto baseinus ir pirtis. Dalis kavinių taip pat veiks.
STARTO VIETA IR LAIKAS
Parko tilto parkingas, Aušros g. 41, Druskininkai 2025.04.12 09:00

Pamarys Underground Ride
2025-04-26 10:00 - 17:00 | Drevernos apžvalgos bokštas, Pamario g. 12, Dreverna, 96242, Lithuania
Pamarys Undergroud Ride koncepcija: pamatyti Mažosios Lietuvos grožį, palakstyti laukinėje gamtoje ir šiek tiek nusidaužyti arba pasivaržyti. Tai nėra oficialus komercinis važiavimas, tad ruošiames patys, palaikymas važiavimo metu – iš šeimos narių arba kartu važiuojančių dalyvių. Dalyvavimas – nemokamas. Dalyviai iš anksto neregistruojami, tad intriga išlieka iki pat pabaigos – kas dalyvaus?
KOKIA ČIA TRASA?
Maršrutas iš esmės skirtas gravel dviračiams, nes bus pakankamai greitas ir tęsis per žvyrkelius, dvivėžius keliukus bei asfaltą. Gali važiuoti drąsūs plentininkai, kantrūs MTB ir hibridiniai dviračiai. Trasos skirtos susipažinti su daugiau ar mažiau lankomomis Mažosios Lietuvos vietomis, ypač bekele, pakrantėmis.
Numatomi du maršrutai – trumpesnis TOUR (70-80 km) ir ilgesnis GRAND (150-160km). Maršrutai pateikti renginio puslapyje diskusijos skiltyje.

Molėtai Underground Ride
2025-05-17 10:00 - 17:00 | Molėtų vasaros estrada, Turgaus g. 6, Šeštokiškės, 33143
KOKS ČIA VAŽIAVIMAS?
Molėtai Underground Ride yra pirmasis “pogrindinis” dviračių važiavimas Molėtuose. Šis event’as atsirado pasiūlius idėją Underground serijos sumanytojui Tomui Misiukoniui. Kadangi tai yra Undergroud serijos ride’as tai ir komunikacija yra identiška kitiems šios serijos važiavimams. Ride’o esmė pasigrožėti Molėtų gamta – Labanoras, Molėtų krašto ežerai ir žvyrai bus įdėti į gpx. Tai nėra varžybinis važiavimas, bet varžytis galima.
KADA IR KUR?
Gegužės 17 d. Startas: 10:00, Molėtų vasaros estrada.
KOKIU DVIRAČIU GERIAUSIA VAŽIUOTI?
Geriausias pasirinkimas – gravel/MTB, bet pravažiuosite ir hibridais.
KOKIA DANGA?
Danga bus įvairi: miško keliukai, žvyrai, vietomis bus smėlio, šaknų.
KOKS MARŠRUTAS?
Bus dvi trasos – trumpesnė (apie 100 km +- 5 h) ir ilgesnė (apie 150 km +- 7h). Trumpesnė – labiau apie Molėtų grožį, ilgesnė – apie greitį arba meditaciją. Rinkdamiesi trasą įvertinkite sukilimo metrus – Molėtuose yra kalnų!
KAS DALYVAUJA?
Dalyvaujate jūs ir jūsų bičiuliai. Kvieskite tuos, su kuriais malonu bei gera minti ir patirti gamtą kartu.
AR REIKIA REGISTRUOTIS, KIEK KAINUOJA?
Registracija nedaroma, nes underground. Važiavimas nemokamas, nes underground. Atvarai ir varai. Underground!
AR BUS MAITINIMAS IR ŽYMĖJIMAS?
Nebus. Viskuo rūpinamės patys. 100% self-support ride.
AR BUS AFTERPARTY?
Neplanuojame. Visi į Molėtus sugrįšite skirtingu laiku. Po mynimo rekomenduojame apsilankyti naujame Moletų baseine ir jame veikiančioje kavinėje/restorane.

Hydra 2025
2025-05-29 16:00 - 2025-06-10 10:00 | Pensjonat Wigierski, Mikołajewo 22c, 16-503, Poland
Hydra – kūrinys, kurį sudėlioti prireikė net 16 metų. Tai buvo nuotykių, paieškų, pradurtų padangų, nutrintų batų ir daugybės šypsenų kupinas procesas. Mūsų komanda nuoširdžiai dėkoja visiems savanoriams ir dalyviams, kurie prisidėjo prie šio maršruto kūrimo.
Lenkija
Maršrutas prasideda netoli Suvalkų miesto, šalia Vygrių ežero nacionalinio parko, garsėjančio savo gamtos grožiu ir aplinka. Iš čia jis eina palei mažas upes ir ežerus, greitai pasiekdamas smėlingą Lietuvos sieną.
Lietuva
Maršrutas glaudžiai susijungia su Nemunėlio, Žeimenos, Neries ir Lietuvos upių tėvo – Nemuno – vagomis.
Įvažiavę į Lietuvą, netrukus pasieksite kurortinį Druskininkų miestą, garsėjantį pušynų parkais, miškais ir SPA centrais – verta sugrįžti čia jau po iššūkio.
Maršrutas vingiuoja per daugybę gamtos parkų, tokių kaip garsieji Labanoro ir Gražutės regioniniai parkai. Tęsiantis Lietuvos-Latvijos siena, maršrutas ramiai kerta gražius Lietuvos miestelius, kol galiausiai pasiekia garsųjį vieno lentos tiltą, vedantį į Latviją.
Latvija
Po itin ilgo miškų ruožo trasa pasiekia didžiausią Latvijos upę – Dauguvą. Ji vingiuoja pro didžiausią upės užtvanką ir greitai nuveda į sostinės Rygos centrą. Toliau maršrutas seka vaizdingą Gaujos upę per jos regioninį parką, kol pasiekia Strenčių miestą. Vaizdai nuo upės krantų tiesiog stulbinantys, o kai kurie sako, kad verta stabtelėti ir pasigrožėti žaliais miškų kanjonais. Sedos pelkė („purvs“) ir jos geležinkelio ruožas yra vienas lėčiausių Hydra atkarpų, tačiau tuo pačiu labai atokus ir gražus. Ši dalis baigiasi Latvijos ir Estijos mieste Valka/Valga.
Estija
Estijoje maršrutas daugiausia seka Estijos miškų tarnybos („RMK“) kelius ir takus, kurie eina netoli Latvijos-Estijos sienos, o kartais net trumpam užklysta į Latviją. Nuo Valkos miesto trasa vingiuoja per garsiuosius Karulos ir Haanjos gamtos parkus. Galbūt norėsite sugrįžti pasigrožėti nuostabiais upių takeliais, kurie nuves jus iki finišo.
Maršrutas taip pat didele dalimi eina per garsiąją Tartu maratono trasą. Finišas yra Tartu apylinkių sporto komplekse, maždaug 30 km nuo Tartu – antro pagal dydį Estijos miesto.
Hydra maršrutas pažintis su Baltijos šalimis
“Hydra” maršrutas įvairus ir siūlo tiek techniškai sudėtingus vienvėžius takus, tiek ilgus greitus žvyrkelius ir vis kintančius miškų kelius, einančius per gražiausias Lietuvos, Latvijos ir Estijos vietas. Kelionėje turėsite galimybę aplankyti nemažai Baltijos šalių miestų: Kauną, Vilnių, Zarasus, Rygą, Siguldą, Cėsį, Valmierą ir kt.
Tikimės, kad jūs taip pat kaip ir mes būsite sužavėti, kiek arti miestų centrų gali būti vienvėžiai takai ir kokia graži bei nepaliesta gamta yra Baltijos šalyse!
Iššūkio metu turėsite užsiregistruoti 4 kontroliniuose punktuose, kad neprarastumėte laiko jausmo mėgaudamiesi gamtos grožiu. Mūsų savanoriai pažymės jūsų kontrolinį kortelę ir stengsis jus įkvėpti, nepaisant jūsų būklės.
Mūsų komanda linki sėkmės tyrinėjant Baltijos šalių gamtos ramybę ir tuo pačiu keliant iššūkį sau!

Baika tour
2025-06-06 08:00 - 2025-06-08 23:59 | Ryga, Ryga
💖 Baika Tour & Baby Baika Tour – lengvas bikepack’as apie 400 km plentais ir žvyrkeliais iš X į Vilnių su neišvengiamu sustojimu ir nakvyne iš šeštadienio į sekmadienį Baika campinge.
Tai yra savaitgalio bikepacking trip’as savu ritmu. Startuojam visi kartu, o paskiau jau kaip Dievas duos. Šeštadienį visi stojame Baika campinge, skleidžiam palapines, socializuojamės ant ežero pakrantės.
🔰 FORMATAS:
– Tikslas – nusigauti iš starto X į Vilnių per dvi (arba *tris) paras pagal nustatytą maršrutą;
– Nuo X iki Baikos campingo – 250 km, nuo campingo iki Vilniaus 150 km;
– Baika Tour *pagrindinis startas šeštadienio 8:00 ryto. Sustojam, campinam ir bendraujam, pamiegam ir sekmadienio 8:00 šaunam į Vilnių. Laiko limitas – iki sekmadienio 24:00;
– *Žinome, kad ne visi gali per dieną supedaliuoti daug km, todėl pridedame 24h ir turime Baby Baika Tour startą – penktadienį 8:00 ryto. Baby bikeriam sustojimas Baika campinge taip pat neišvengiamas. Na o galutinis deadline’as tas pats – sekmadienio 24:00;
– Tavo palapinės ir miegmaišio nuvežimu ir parvežimu pasirūpinsime mes, tiesiog turėsi juos atnešti atsiimant startinius paketus;
– Nakvynė Baika campinge nėra privaloma, gali miegoti tiek campinge su kitais baikeriai, tiek savam pasirinktam kažkokiam bookinge;
– Tai backpacking išvyka, todėl turi vežtis su savimi tai ko tau reikia.
– Gali išsukti iš maršruto (į parduotuvę, nakvynės vietą ir t.t.), bet turi grįžti į tą pačią vietą, kurioje išsukai, ir tęsti turą;
– Finiše laukiame iki sekmadienio 24:00, bet tai nereiškia, kad turi pasiduoti ir nefinišuoti!
– Taigi, kaip matai Baika Tour ne tokia ir baika, bet kad bus ką papasakoti bendradarbiams ir draugams, tai faktas.
📅 PROGRAMA
TBA
🧑‍⚖️ BŪTINA:
– Pasiruošti Baikai: dėvėti šalmą, tinkamą aprangą, turėti gerus, ryškius mirksiukus/lempas gale ir priekyje, navigacijai – kompiuteriuką arba smartphone’ą, baterijas ir t.t.;
– Laikytis KET, LR įstatymų;
– Nevažiuoti virš galimybių ribos, vengti didelio nuovargio – ypač tamsos metu;
– Pageidautina turėti bent vieną ryškų drabužį, kad būtume gerai matomi.
🎁 KĄ GAUSI:
– Pirmi 250 riderių gaus Baika Tour suvenyrą;
– Pasirūpinsime tavo palapinės ir miegmaišio nuvežimu į Baikos campingą ir pristatymą į finišą;
– Yra galimybė gyventi ir campingo namukuose;
– Veloklinika teiks mobilų techninį baikerių aptarnavimą trasoje;
– Be abejo užsiregistravęs gausi gpx trasos maršrutą – preliminarus maršrutas (99% atitikimo) planuojamas trys savaitės iki Baikos, o tikslų tiksliausias – birželio 6 d. vakare.
O šiaip gausi tiesiog chill bikepack’ą geroj chebroj.
®️ REGISTRACIJA:
– Dar nepradėta.
Baika Tour yra baika kai varai su šaika. <3
📥 Jei kyla klausimų, drąsiai rašyk PM Baika Tour FB arba velopeakboilers@gmail.com

Border 2025
2025-08-21 09:00 - 2025-08-28 17:00 | Druskininkai, Lithuania
Border yra vienas iš dviratininkų iššūkio „Hydra“ „vaikų“ ir vienas iš „Epas“ tipo renginių. Maršrutas gimė iš turizmo trasos, kurią mes, dviratininkai, pradėjome naudoti dar 2008 m. ir ja buvome sužavėti. Norėjome šį maršrutą parodyti ir pasidalinti juo su kitais žvyro entuziastais.
Idėja – važiuoti žvyrkeliais tada, kai jų būklė yra geriausia – rudenį, kai jie yra šiek tiek drėgni, bet tvirti.
Atokūs pasienio keliai pasižymi mažu eismo intensyvumu, gausia fauna, dideliu miškingumu, yra neįprastai kalvoti, palyginus su kitomis Lietuvos dalimis, ir vakaruose susiliečia su Baltijos jūros pakrante.
Pilnas maršrutas yra apie 1700 km su 8,5 km vertikalaus sukilimo. Trumpesnė distancija nuo Druskininkų iki Nidos sudaro 600 km.
Dalyviams teks susidurti su įvairiomis sąlygomis įveikiant trasą:

Pajūryje daugiausia vyrauja dviračių takai, nors ir žvyro ruožai ten jūsų lauks.
Nuo pajūrio iki Zarasų maršrutas eina daugiausia tiesiais ir plačiais žvyrkeliais bei asfaltuotais keliais, aplankant Naująją Akmenę, Žagarę ir Biržus.
Zarasų aukštumoje trasa tampa kalvota, o Dieveniškių kilpoje – sudėtingesnė ir techniškesnė.
Rytinėje dalyje trasa yra labai priklausoma nuo lietaus sąlygų – jei lis, takai taps slidūs, ratai sunkiai riedės, o pasipriešinimas padidės.
Pietinėje dalyje, artėjant prie Marcinkonių ir antrojo kontrolinio punkto – Druskininkų, maršrutas tampa lygus ir smėlėtas.
Nuo Druskininkų iki pajūrio gali tapti iššūkiu dėl vėjo, todėl svarbu atsižvelgti į oro sąlygas. Šioje atkarpoje žvyrkeliai ir asfaltas keisis, su keliais išskirtiniais ruožais.
Nuo Vištyčio ežero iki Kuršių marių maršrutas eina palei Kaliningrado (Rusijos) srities sieną – upėmis Šešupe ir Nemunu. Ilgi tiesūs žvyrkeliai čia bus keičiami pasienio tarnybų purvinais keliais.
Pasibaigus Rusijos sienos ruožui, trasą žymės apsilankymas Šilutėje.
Po to dalyviai įvažiuos į ilgą tiesų vienvėžį taką šalia Vilhelmo kanalo ir pasieks Klaipėdą – trečią pagal dydį Lietuvos miestą.

Maršrutas nuolat keičiasi, todėl dalyviai matys labai skirtingus vaizdus ir liks sužavėti pasienio trasos laukine gamta.

Anykščiai Underground Ride
2025-09-06 09:00 - 17:00 | Anykščiai, Anykščiai
Tradicinis klasikinis ANYKŠČIAI UNDERGROUND RIDE 2025. Nekomercinis važiavimas dviračiais Anykščių krašte. Kaip visada, tik geriausi maršrutai, dvi distancijos, jokios pagalbos iš šalies, visiškai nemokamai. Atvarai ir varai!

Nida Underground Ride
2025-10-04 09:00 - 17:00 | Nida, Nida
Tradicinis klasikinis NIDA UNDERGROUND RIDE 2025. Nekomercinis važiavimas dviračiais Neringoje. Dvi distancijos. Jokios pagalbos iš šalies. Visiškai nemokama. Atvarai ir varai.
